KYK: Leeuwfontein-weduwee bou nuwe herinneringe | Netwerk24
KYK: Leeuwfontein-weduwee bou nuwe herinneringe
30 Oktober 2017 11:33
“Terwyl ons die stukke moet optel, dit wat oorgebly het, moet jy ’n lewe bou en jy moet leef en jy moet ’n gewone mamma wees. Dis rof.”
Mariandra het haar en haar man, Johann Heunis, se vierde kind en enigste seun op haar heup.
André-Johann het op 12 Oktober een jaar oud geword. Sy pa is 12 dae voor sy geboorte, op 30 September 2016, voor sy drie ouer sussies en sy ma in hul huis op hul hoewe by Leeuwfontein, noordoos van Pretoria, doodgeskiet.
Die rowers het drie skote geskiet. Een in die rigting van die dogters, wat hulle gemis het. Een skoot het hul pa in die arm getref. Nog ’n skoot het hom in die voorkop getref. Hy is voor sy vrou en drie dogters dood.
Ek maak nuwe herinneringe om op te maak vir al die slegtes. Ek wil nie hê hulle moet dáái aand onthou nie.
Die rowers het met net die gesin se selfone gevlug.
Mariandra was by die Voortrekkermonument vir die Swart Maandag-optog teen plaasmoorde.
Sy het dit nou haar taak gemaak om te verseker dat haar kinders goeie herinneringe van hul kinderdae sal hê.
“Ek wil nie hê as my kinders eendag groot is en iemand vra vir hulle oor hul kinderlewe moet hulle sê dit was verskriklik nie. Hulle moet darem kan sê: ‘Weet jy, dit was hartseer, maar ons het sirkus toe gegaan, ons het koekies gebak.’ Dit is my roeping. Ek maak nuwe herinneringe om op te maak vir al die slegtes. Ek wil nie hê hulle moet dáái aand onthou nie.”
Meer oor: Pretoria | Plaasmoorde | Sterfgeval | Misdaad
KYK: Steve braak gal op vooraand van ‘Swart Maandag’
REGSTREEKS: 'Swart Maandag' - Só betoog duisende
KYK: Groot steun vir ‘Swart Maandag’